stanford-oval/wikipedia huggingface dataset:
נחל רבה
מסלולי טיול בנחל

ניתן לטייל כמעט לכל אורכו של הנחל.
לאורך הנחל משפכו לירקון ועד לראש העין עובר שביל למטיילים ורוכבי אופניים המתחבר לטיילת ראש העין, הטיילת ממשיכה עד לכניסה ליער ראש העין ושם עובר בנחל שביל המסומן בסימון שבילים כחול הממשיך לאורך הנחל עד למפגשו עם נחל סוסי וממשיך עם אחד מיובליו של נחל רבה עד לאלקנה. בתחומי יער ראש העין מתפצל מהשביל הכחול שביל המסומן אדום המוביל לאתרי פריחה ולחורבת דייר.
בסוף הנחל הקימה העירייה אגם אקולוגי, מצפור, ובמת מופעים, שהכניסה אליהם היא מרחוב דרך הציונות.
הרחצה בנחל אסורה ומסוכנת על פי הודעת העירייה.
הערות שוליים

↑   חיים לוינסון, המינהל האזרחי העביר קרקעות במיליונים לחברה לפיתוח השומרון בניגוד להנחיות, באתר הארץ, 28 בינואר 2015
↑   צפריר רינת, 2,700 דונם של טבע: המדינה מתכננת אזור תעשייה על מערכת אקולוגית ייחודית בגדה, באתר הארץ, 21 במאי 2020
↑  אביב לביא, אזור התעשייה החדש שמתוכנן לקום ליד אורנית הוא מפגע אקולוגי ומדיני גם יחד, באתר זמן ישראל, 23 במאי 2020
|  נחלי השומרון |
| --- | --- | --- |
| נחלי איתן | נחל קישון • נחל חדרה • נחל תרצה • נחל קנה |  |
| נחלי אכזב | נחל תענך • ואדי טייבה • ואדי עזם • ואדי ג'אמוס • נחל נרבתה • נחל בזק • ואדי אל-חשנה • ואדי אל-בשם • נחל מילחה • ואדי אל-פארעה • נחל חביבה • נחל שכם • נחל אסף • ואדי דיר שרף • נחל תאנים • ואדי ערעור • נחל קנה • ואדי אל-אחמר • ואדי אל-ג'נאב • ואדי א-שער • נחל רבה • ואדי אל-ח'ליל • ואדי עלי • ואדי אל-ג'נאב • נחל שילה • ואדי מוסא • ואדי רשאש • נחל הילה • ואדי אל-עיש • ואדי אל-בלט • ואדי אל-חכם • ואדי א-זרקה • נחל אברך • נחל נטוף |  |
מרסל ואודה

מרסל רייניר ואודה (בהולנדית: Marcel Reinier Wouda; נולד ב-23 בינואר 1972) הוא שחיין עבר הולנדי, אלוף עולם (פרת' 1998) ופעמיים ברציפות אלוף אירופה (סביליה 1997 ואיסטנבול 1999) במשחה ל-200 מטר מעורב אישי, סגן אלוף עולם (פרת' 1998), אלוף אירופה (סביליה 1997) ושיאן עולם בבריכת 25 מטר (1997–1998) במשחה ל-400 מטר מעורב אישי ובעל מדליית ארד אולימפית (סידני 2000) במשחה שליחים 4x200 מטר חופשי. ואודה היה לשחיין ההולנדי הראשון שזכה בתואר העולמי.
ביוגרפיה

ואודה נולד בטילבורך וגדל באודן. בסוף בשנת 1992 עבר להתאמן באוניברסיטת מישיגן באן הרבור בהדרכתו של המאמן הראשי ג'ון אורבנצ'ק לצד מתחריו הגדולים טום דולאן ואריק ניימסניק האמריקאים, כן שחו בקבוצתו טום מלצ'ו וגוסטבו בורג'ס מברזיל.
ביוגרפיה > 1992

באולימפיאדת ברצלונה (1992) סיים ואודה במקום 19 במשחה ל-400 מטר מעורב אישי בתוצאה של 4:28.51 דקות ובמקום 22 במשחה ל-200 מטר מעורב אישי בתוצאה של 2:05.95 דקות.
ביוגרפיה > 1993

באליפות אירופה שנערכה בשפילד, אנגליה בשנת 1993 הוא זכה במדליית ארד 400 מטר מעורב אישי בתוצאה של 4:17.90 דקות, אחרי תמאש דארני מהונגריה (4:15.24 דקות) ויאני סייבינן מפינלנד (4:15.51 דקות).
ביוגרפיה > 1994

באליפות העולם שנערכה ברומא, איטליה בשנת 1994 סיים ואודה במקום תשיעי במשחה ל-400 מטר מערוב אישי בתוצאה של 4:21.41 דקות ובמקום עשירי במשחה ל-200 מטר מעורב אישי בתוצאה של 2:04.08 דקות.
ביוגרפיה > 1996

באולימפיאדת אטלנטה (1996) סיים ואודה במקום רביעי במשחה ל-200 מטר מעורב אישי בתוצאה של 2:01.45 דקות, בשלב המוקדמות הוא קבע שיא לאומי חדש של 2:01.21 דקות ועלה שני למשחה הגמר, במקום חמישי במשחה ל-400 מטר מעורב אישי בתוצאה של 4:17.71 דקות, בשלב המוקדמות הוא קבע שיא לאומי חדש של 4:17.30 דקות ועלה שני למשחה הגמר ובמקום שביעי במשחה שליחים 4x200 מטר חופשי בשיא לאומי חדש של 7:21.96 דקות, כשחיין ראשון הוא קבע תוצאה של 1:49.89 דקות.
ביוגרפיה > 1997 > שיאן עולם (בריכת 25 מטר)

בתחרות שנערכה (בריכת 25 מטר) בגלזנקירכן, גרמניה ב-1 בפברואר 1997 קבע ואודה במשחה ל-400 מטר מעורב אישי שיא עולם חדש של 4:05.59 דקות, שבוע לאחר מכן, בתחרות שנערכה בפריז, צרפת ב-8 בפברואר הוא שיפר את שיאו העולמי והעמידו על 4:05.41 דקות.
ביוגרפיה > 1997 > אלוף אירופה

באליפות אירופה שנערכה בסביליה, ספרד הוא זכה ב-3 מדליות, 2 זהב ו-1 כסף. מדליות זהב במשחה ל-200 מטר מעורב אישי בתוצאה של 2:00.77 דקות, לפני קסבייה מרשאן מצרפת (2:01.08 דקות) ויאני סייבינן (2:02.12 דקות) ובמשחה ל-400 מטר מעורב אישי בתוצאה של 4:15.38 דקות, לפני פרדריק חוויד מספרד (4:19.68 דקות) ורוברט סייבט מגרמניה (4:20.43 דקות). מדליית כסף במשחה שליחים 4x200 מטר חופשי בתוצאה של 7:17.84 דקות, אחרי בריטניה (7:17.56 דקות) ולפני גרמניה (7:18.86 דקות), כשחיין רביעי הוא קבע ב"זינוק שליחים" תוצאה של 1:48.96 דקות.
ביוגרפיה > 1998 > אלוף עולם

באליפות העולם שנערכה בפרת', אוסטרליה בשנת 1998 זכה ואודה ב-3 מדליות, 1 זהב ו-2 כסף. מדליית זהב במשחה ל-200 מטר מעורב אישי בתוצאה של 2:01.18 דקות, לפני קסבייה מרשאן (2:01.66 דקות) ורון קארנוף מארצות הברית (2:01.89 דקות). מדליות כסף במשלחה ל-400 מטר מעורב אישי בתוצאה של 4:15.53 דקות, אחרי טום דולאן מארצות הברית (4:14.95 דקות) ולפני קרטיס מיידן מקנדה (4:16.45 דקות) ובמשחה שליחים 4x200 מטר חופשי בתוצאה של 7:16.77 דקות, אחרי אוסטרליה שקבעה שיא אליפות חדש של 7:12.48 דקות ולפני בריטניה (7:17.33 דקות).
ביוגרפיה > 1999

באליפות העולם (בריכת 25 מטר) שנערכה בהונג קונג בתחילת אפריל 1999 זכה ואודה ב-4 מדליות, 1 זהב, 2 כסף ו-1 ארד. מדליית זהב במשחה שליחים 4x200 מטר חופשי ביחד עם פיטר ואן דן הוחנבאנד, יוהאן קנקהאוז ומרטין זידוויג, בשיא אירופה חדש של 7:04.48 דקות, לפני בריטניה (7:07.20 דקות) וקנדה (7:08.02 דקות), מדליות כסף במשחה ל-400 מטר מעורב אישי בתוצאה של 4:09.29 דקות, אחרי מתיו דאן מאוסטרליה (4:06.05 דקות) ולפני פרדריק חוויד (4:10.92 דקות) ובמשחה שליחים 4x100 מטר חופשי ביחד עם מארק פינס, יוהאן קנקהאוז ופיטר ואן דן הוחנבאנד בשיא אירופה חדש של 3:11.57 דקות, אחרי אוסטרליה (3:11.21 דקות) ולפני שוודיה (3:12.69 דקות) ומדליית ארד במשחה ל-200 מטר מעורב אישי בתוצאה של 1:58.63 דקות, אחרי מתיו דאן (1:55.81 דקות) וג'יימס היקמן מבירטניה (1:56.51 דקות).
באליפות אירופה שנערכה באיסטנבול, טורקיה בסוף יולי אותה שנה הוא זכה ב-4 מדליות, 3 זהב ו-1 ארד. מדליות זהב, במשחה ל-200 מטר מעורב אישי בתוצאה של 2:01.43, לפני מאסימיליאנו רוסולינו מאיטליה (2:01.46 דקות) ויאני סייבינן מפינלנד (2:02.11 דקות), במשחה שליחים 4x100 מטר חופשי (3:16.27 דקות) ובמשחה שליחים 4x100 מטר מעורב (3:39.52 דקות). מדליית ארד, במשחה ל-400 מטר מעורב אישי בתוצאה של 4:18.26 דקות, אחרי פרדריק חוויד (4:17.16 דקות) ומיקי חליקה מישראל (4:17.49 דקות).
ביוגרפיה > 2000

באולימפיאדת סידני (2000) זכה ואודה במדליית ארד במשחה שליחים 4x200 מטר חופשי ביחד עם מרטין זידוויג, יוהאן קנקהאוז ופיטר ואן דן הוחנבאנד בשיא לאומי חדש של 7:12.70 דקות, אחרי אוסטרליה שקבעה שיא עולם חדש של 7:07.05 דקות וארצות הברית (7:12.64 דקות), כשחיין שלישי הוא קבע ב"זינוק שליחים" תוצאה של 1:48.56 דקות. נוסף לכך, הוא סיים במקום רביעי במשחה שליחים 4x100 מטר מעורב בשיא לאומי חדש של 3:37.23 דקות, הוא שחה את סגנון החזה ב"זינוק שליחים" בתוצאה של 1:01.20 דקות, במקום חמישי במשחה ל-200 מטר מעורב אישי בתוצאה של 2:01.48 דקות ובמקום 13 במשחה ל-100 מטר חזה בשיא לאומי חדש של 1:01.94 דקות.
ביוגרפיה > קריירה כמאמן

ואודה אימן מספר אלופות ואלופים אולימפיים ביניהם: הינקליין שרודר אלופה אולימפית במשחה שליחות 4x100 מטר חופשי (בייג'ינג 2008), שרון ון רוונדאל האלופה האולימפית ל-10 ק"מ (ריו דה ז'ניירו 2016), מרטן ואן דר ויידן אלוף אולימפי ל-10 ק"מ (בייג'ינג 2008) ואלוף עולם ל-25 ק"מ (סביליה 2008), פרי וירטמן האלוף האולימפי ל-10 ק"מ (ריו דה ז'ניירו 2016) ואלוף עולם ל-10 ק"מ (בודפשט 2017) ועוד שחיינים זוכי מדליות באליפויות אירופה.
תארים והישגים

בשנת 1997 זכה ואודה בתואר ספורטאי השנה בהולנד.
ראו גם

התפתחות שיא העולם במשחה ל-400 מטר מעורב אישי (ויקיפדיה האנגלית)
סמל פולינזיה הצרפתית

| --- | --- |

 פרטים
 המחזיק בסמל:  פולינזיה הצרפתית 
 תאריך אימוץ:  1984 
 
סירה מסורתית, כדוגמת זו המופיעה על הסמל
סמל פולינזיה הצרפתית הוא סמל עגול הכולל במרכזו סירת קאנו פולינזית מסורתית, הנתמכת על ידי מצופים צידיים. הסירה שטה על רקע של שמש שוקעת לתוך האוקיינוס השקט. הסמל דומה במאפייניו לסמלים נוספים של מדינות באזור זה של האוקיינוס השקט (לדוגמה, סמל קיריבטי).
ראו גם

דגל פולינזיה הצרפתית
המנון פולינזיה הצרפתית
| סמלי מדינות אוקיאניה |
| --- | --- | --- |
| מדינות | אוסטרליה • איי מרשל • איי שלמה • אינדונזיה • ונואטו • טובאלו • טונגה • מיקרונזיה • נאורו •  ניו זילנד (איי קוק • ניואה) • סמואה • פיג'י • פלאו • פפואה גינאה החדשה • קיריבטי |  |
| שטחים תלויים | אי הפסחא • אי חג המולד • איי מריאנה הצפוניים • איי קוקוס • בוגנוויל • גואם • הוואי • טוקלאו • ואליס ופוטונה • נורפוק • סמואה האמריקאית • פולינזיה הצרפתית • פיטקרן • קלדוניה החדשה |  |
אירופה • אפריקה • אסיה • אוקיאניה • אמריקה הצפונית • אמריקה הדרומית
סכלדפרייס

| --- | --- |


לוגו המרוץ
 מדינות:  בלגיה בלגיה
 סוג:  מרוץ חד יומי
 חודש:  אפריל
 היסטוריה
 התקיים לראשונה:  1907
 מרוצים עד כה:  110
 מנצח ראשון:  צרפת מוריס לטורז'י
 מוביל במספר הניצחונות:  גרמניה מרסל קיטל (5 ניצחונות)
 מנצח אחרון:  בלגיה טים מרליר
 שנת מרוץ אחרונה:  2024
 
סכלדפרייס (בהולנדית: Scheldeprijs)
הוא מרוץ אופני כביש חד-יומי שנערך בבלגיה והולנד מאז 1907. המרוץ נמצא בדרגה 1.פרו בסבב ה-UCI ProSeries. שיאן הניצחונות במרוץ הוא מרסל קיטל הגרמני, שניצח חמש פעמים.
היסטוריה ומסלול

המהדורה הראשונה של המרוץ התקיימה ב-1907, אז ניצח בו מוריס לטורז'י הצרפתי. המרוץ מתחיל בטרנאוזן, נמשך כשהוא חוצה את נהר סכלדה ומסתיים בסחוטן.
המרוץ מתקיים לרוב בסוף אפריל, צמוד לקלאסיקות האביב וגם מאורגן על ידי אותה החברה שמארגנת אותם. הוא מתאים למאיצים בשל מסלולו המישורי. בין מנצחי העבר של המרוץ אפשר למצוא רוכבים גדולים כמו: אדי מרקס שניצח ב-1972, מארק קוונדיש שניצח ב-2008–2009 ו-2011, מריו צ'יפוליני שניצח ב-1991 ו-1993, רוג'ר דה ולמניק שניצח ב-1970 ורוכבים בכירים נוספים. מרסל קיטל, ניצח במרוץ ב-2012–2014 ו-2016–2017, מה שמציב אותו בתור שיאן הניצחונות במרוץ.
מנצחים בשנים האחרונות

| שנה | רוכב | קבוצה |
| --- | --- | --- |
| 1997 | גרמניה אריק צאבל | טלקום |
| 1998 | הולנד סרוואייס נוואן | TVM–Farm Frites |
| 1999 | הולנד ג'רון בליג'לוונס | TVM–Farm Frites |
| 2000 | איטליה אנדריו לאוני | אלסיו |
| 2001 | איטליה אנדריו לאוני | אלסיו |
| 2002 | אוסטרליה רובי מקיואן | לוטו–אדקו |
| 2003 | בלגיה לודוויק קאפל | Landbouwkrediet–Colnago |
| 2004 | בלגיה תום בונן | קוויק סטפ דאוויטאמון |
| 2005 | הולנד תורוואלד ונברג | רבובנק |
| 2006 | בלגיה תום בונן | קוויק סטפ אינרג'טיק |
| 2007 | בריטניה מארק קוונדיש | T-Mobile Team |
| 2008 | בריטניה מארק קוונדיש | Team High Road |
| 2009 | איטליה אלסנדרו פטאקי | LPR Brakes–Farnese Vini |
| 2010 | ארצות הברית טיילר פראר | גרמין טרנסטיונס |
| 2011 | בריטניה מארק קוונדיש | HTC–Highroad |
| 2012 | גרמניה מרסל קיטל | ארגוס–שימאנו |
| 2013 | גרמניה מרסל קיטל | ארגוס–שימאנו |
| 2014 | גרמניה מרסל קיטל | ארגוס–שימאנו |
| 2015 | נורווגיה אלכסנדר קריסטוף | קבוצת קטושה |
| 2016 | גרמניה מרסל קיטל | סאנווב |
| 2017 | גרמניה מרסל קיטל | סאנווב |
| 2018 | הולנד פאביו יאקובסן | דקונינק קוויק-סטפ |
| 2019 | הולנד פאביו יאקובסן | דקונינק קוויק-סטפ |
| 2020 | אוסטרליה קיילב יואן | לוטו–סודאל |
| 2021 | בלגיה יספר פיליפסן | אלפסין–פניקס |
| 2022 | נורווגיה אלכסנדר קריסטוף | אינטרמארשה–ואנטי–גובר מאטריו |
| 2023 | בלגיה יספר פיליפסן | אלפסין–דקונינק |
| 2024 | בלגיה טים מרליר | סודאל קוויק-סטפ |
מרוץ הנשים

החל מ-2021 מתקיים גם מרוץ לנשים במרחק של כ-140-130 ק"מ. בכל ארבע השנים בהן נערך המרוץ (נכון ל-2024), ניצחה הרוכבת ההולנדית, לורנה ויבס.
סם דקר

| --- | --- |

דקר בשנת 2021
 לידה:  6 במאי 1994  (בן 30) שבויגן, ויסקונסין, ארצות הברית
 עמדה:  סמול פורוורד
 גובה:  2.06 מטרים
 מספר:  8
 מכללה:  אוניברסיטת ויסקונסין
 דראפט:  בחירה מספר 18, 2015 יוסטון רוקטס
 קבוצות כשחקן
 2015–2017 2017–2018 2018 2018–2019 2019–2020 2020–2021 2021–2022   2022–:  יוסטון רוקטס לוס אנג'לס קליפרס קליבלנד קאבלירס וושינגטון ויזארדס לוקומוטיב קובאן טורק טלקום טורונטו ראפטורס   לונדון ליונס
סמואל תומאס "סם" דֶקֶר (באנגלית: Samuel Thomas "Sam" Dekker; נולד ב-6 במאי 1994) הוא כדורסלן אמריקאי, שמשחק בקבוצת לונדון ליונס, בעמדת הסמול פורוורד.
קריירת תיכונים ומכללות

דקר נולד וגדל בעיר שבויגן שבוויסקונסין. בשנת 2012 זכה בפרס "שחקן התיכונים המצטיין של ויסקונסין", לאחר שהוביל את תיכון Sheboygan Lutheran לזכייה באליפות ליגת התיכונים של המדינה. במשחק הגמר קלע דקר 40 נקודות, כולל שלשת הניצחון בשניות הסיום אשר קבעה את תוצאת המשחק.
בשנת 2012 החל ללמוד באוניברסיטת ויסקונסין, והצטרף לקבוצת הכדורסל של האוניברסיטה. בעונתו השלישית עם ה"באדג'רס", 2014/2015, העפילה הקבוצה לגמר טורניר אליפות המכללות בכדורסל, אולם הפסידה במשחק הגמר מול אוניברסיטת דיוק בתוצאה 63–68. לאורך אותה עונה היה אחד מהשחקנים המובילים של ויסקונסין, לצדם של פרנק קמינסקי ונייג'ל הייז, ורשם ממוצעים של 13.9 נקודות ו-5.5 ריבאונדים למשחק.
קריירת משחק מקצועית

בדראפט ה-NBA‏ 2015 נבחר דקר על ידי יוסטון רוקטס, בבחירה ה-18. במהלך עונת הרוקי שלו שותף בשלושה משחקים בלבד, בין היתר בשל פציעה בגבו, ובעונה העוקבת שיחק ב-77 משחקים וקלע 6.5 נקודות בממוצע למשחק. במשחק מול ממפיס גריזליס ב-21 בינואר 2017 פתח דקר לראשונה בחמישייה הפותחת, וקלע שיא קריירה של 30 נקודות.
ביוני 2017 הועבר לצד מונטרז הארל, לו ויליאמס, פטריק בוורלי ושלושה שחקנים נוספים בטרייד ללוס אנג'לס קליפרס, תמורת כריס פול. בעונתו היחידה עם הקליפרס קלע 4.2 נקודות בממוצע למשחק.
באוגוסט 2018 הועבר דקר בטרייד לקליבלנד קאבלירס, במדיה שותף בתשעה משחקים בלבד.
בדצמבר 2018 הועבר לוושינגטון ויזארדס, במסגרת טרייד משולש עם מילווקי באקס. עד לסיום עונת 2018/2019 שיחק ב-38 משחקים עבור הוויזארדס, ותרם 6.1 נקודות למשחק.
בקיץ 2019 עזב דקר את ה-NBA, והצטרף לקבוצת לוקומוטיב קובאן הרוסית אשר השתתפה בליגת ה-VTB וביורוקאפ. ב-30 המשחקים בהם שותף בשתי הליגות קלע 12.1 נקודות ואסף 5.2 ריבאונדים בממוצע למשחק.
ביולי 2020 עבר לשחק בקבוצת טורק טלקום מליגת העל הטורקית. ב-42 משחקיו בקבוצה קלע 14.6 נקודות למשחק.
לקראת עונת 2021/2022 חזר לשחק ב-NBA, כשחתם על חוזה בטורונטו ראפטורס.
לקראת עונת 2023\2022חתם דקר בלונדון ליונס.
הערות שוליים

↑  הסטטיסטיקות של דקר בליגת המכללות, באתר sports-reference.com
↑  רשימת הנבחרים בדראפט 2015, באתר basketball-reference.com
↑  סיכום המשחק בין יוסטון לממפיס, באתר ESPN,‏ 22 בינואר 2017
↑  הקליפרס מצרפים שבעה שחקנים, באתר הקבוצה, 28 ביוני 2017
↑  קליבלנד מצרפת את דקר, באתר הקבוצה, 7 באוגוסט 2018
↑  וושינגטון מצרפת את דקר, באתר הקבוצה, 7 בדצמבר 2018
↑  הסטטיסטיקות של דקר באירופה, באתר realgm.com
סככה

נחלות שבטי ישראל
סְכָכָה הייתה עיר מקראית במדבר יהודה, הנזכרת פעם אחת בתנ"ך.
במקורות

העיר נזכרת בספר יהושע בתיאור ערי המדבר שבנחלת שבט יהודה: ”בַּמִּדְבָּר בֵּית הָעֲרָבָה מִדִּין וּסְכָכָה וְהַנִּבְשָׁן וְעִיר הַמֶּלַח וְעֵין גֶּדִי עָרִים שֵׁשׁ וְחַצְרֵיהֶן”.
בשלהי תקופת בית שני נזכרה העיר במגילת הנחושת, בהקשר לאוצרות שונים שהוטמנו בקרבתה, כאשר לצדה נזכרים גם "גיא הסככא", "סדק שבסככא" ואמת מים הקשורה אליה.
זיהוי

היו שהציעו לזהות את העיר הקדומה עם האתר "ח'רבת א-סמרה" שבמרכז בקעת הורקניה, שם נתגלו שרידי מבנים וחומות מהתקופה הישראלית, מערכות סכרים ובריכות, וכן טביעות חותם "למלך". מנגד, לאור העדות שבמגילת הנחושת על קיום העיר גם בימי בית שני, היו שהציעו לזהותה עם חורבת קומראן. במקום נמצאו גם שרידים מתקופת המלוכה.
בעקבות סככה

על שם העיר הקדומה קראה ועדת השמות הממשלתית לנחל שראשיתו בסביבות ח'רבת א-סמרה, ושמתחבר לנחל קומראן, בשם "נחל סככה".
הערות שוליים

↑  ספר יהושע, פרק ט"ו, פסוקים ס"א–ס"ב.
1 2  אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך ה', 182-183.
↑  שמואל אחיטוב, מקרא לישראל: יהושע, ירושלים, מאגנס, 1995, עמ' 269.
סמל עיראק

|  פרטים |
| --- | --- |
 המחזיק בסמל:  עיראק 
 תאריך אימוץ:  2008 
 
סמל עיראק הוא עיט צלאח א-דין מוזהב שעל חזהו מגן בצבעי דגל עיראק. בתחתית הסמל רשום שמה של המדינה. העיט הוא סמל ערבי המיוחס לסלאח א דין, אשר מופיע בסמלים נוספים כמו סמל מצרים וסמל הרשות הפלסטינית.
סמל ממלכת עיראק, 1921–1958
1959–1965
1965–1991
1991–2004
2004–2008
ראו גם

דגל עיראק
המנון עיראק
סטרטיגרפיה

ערך זה עוסק בסטרטיגרפיה בגאולוגיה. אם התכוונתם לסטרטיגרפיה בארכאולוגיה, ראו .
שכבה גאולוגית בארגנטינה.
שכבות סלע
סטרָטיגרפיה (stratum בלטינית – שכבה אופקית, graphia ביוונית – לרשום) היא ענף בגאולוגיה העוסק בתיאור סדר שכבות סלע ותיארוכן לפי לוח הזמנים הגאולוגי. סלעי משקע ימיים כאבן גיר מצטיינים בשכבתיות, אך גם סלעים יבשתיים כמו כורכר מורבדים בשכבות ואפילו סלעי בזלת שנקרשו מלבה מצטברים בשכבות. כאשר נלמד סדר השכבות במקום מסוים מוגדר החתך הסטרטיגרפי שלו. תצפיות בשכבות הסלעים משמשות בסיס לחקירת תולדות כדור הארץ, והעקרונות המונחים ביסוד הסטרטיגרפיה ושיטות הבדיקה שגובשו בענף מדעי זה מיושמות בעיקר בחיפושי נפט.
סוגי השכבות

סטרטיגרפיה עוסקת לרוב בניתוח סלעי משקע, שכן השכבות הגאולוגיות נוצרות, בדרך-כלל, בדרך של שקיעת חומר דטריטי בתוך ימות מתוקות ומלוחות או על קרקעית ים. הסטרטיגרפיה חוקרת גם סלעים געשיים הנוצרים מקרישת לבה הנפלטת מהרי געש בעת התפרצות געשית. כך נוהגים להבחין בין שכבות הבזלת שנקרשו, המצטברות בשכבות זו על-גבי זו. השכבתיות מעידה על מספר ההתפרצויות שאירעו במקום, ולפי מרכיבי השכבה – גם על סוג החומרים שנפלטו מהר הגעש. גם סלעים מותמרים, הנוצרים מסלעי משקע ומסלעי יסוד בתנאי לחץ וטמפרטורה גבוהים, ניתנים לבחינה לאור הבדיקה השכבתית.
ענפי המשנה

קיים מתאם בין התקופות השונות בלוח הזמנים הגאולוגי לבין חלוקת המסלע ליחידות זמן:
יחידות זמן-סלע: יחידת סלע שלמה משויכת לפרק שלם בלוח הזמנים הגאולוגי. כך מערכת מקבילה לתור, סדרה מקבילה לתקופה ודרגה מקבילה לגיל.
מיון ליתוסטרטיגרפי (lithostratigraphy) – מיון לפי סוגי הסלעים המרכיבים את המסלע, במטרה למיינם לפי קבוצות בעלות משמעות. כך מתקבלות חבורות, תצורות, פרט ושכבה.
מיון ביוסטרטיגרפי (biostratigraphy) – מיון לפי המאובנים שנמצאו בשכבות, במטרה למצוא את לוח הזמנים שבו נוצרו אותן שכבות. המאובנים שנמצאו בשכבה משמשים כמנחים להגדרת השכבות. כך יוגדר אופק כיחידה הבסיסית ו"תת-אופק" כיחידות משנה שלו.
על-פי המאובנים שנמצאו בסלעים ניתן להבחין בסביבת ההיווצרות של הסלע בהתאם לסביבה המשוערת שבה  שהה המאובן בטרם התאבן – בעל חיים, צומח או אחר – במים מתוקים, מי ים ועוד.
לאור המאובנים שנמצאו בשכבות ניתן להבחין בין סלעי משקע שנוצרו בסביבת ימית – שבדרך-כלל מצטיינים בשכבתיות, וכן בסלעים יבשתיים שבהם ניכרים רבדים בשכבות השונות. כאשר סלעי משקע מתגלים ביבשה, כמו ברכס הרים, מניחים שהסלעים נוצרו כאשר היבשה הייתה מכוסה מים.
במקביל לקביעת גיל השכבות באמצעות סטרטיגרפיה נעשה גם שימוש במדידת מגנטיות לאיתור סלעים פלאומגנטיים – סלעים ששימרו את השדה המגנטי של כדור הארץ במינרלים שיצרו אותם, וכן מחקר פלאוקלימטי – החוקר שינויי אקלים שחלו באזור בזמן נתון.
בשנת 1961 נקבעו תקנים בינלאומיים למיונים לפי שתי השיטות על ידי האיגוד הבינלאומי למדעי הגאולוגיה (IUGS – the International Union of Geological Sciences).
שימושים

שימוש חשוב בסטרטיגרפיה הוא איתור שכבות רוויות נוזלים או גזים, כמו מים, נפט, גז טבעי או מינרלים. כאשר מתבצע קידוח לבאר מים, למציאת מקור נפט או לאיתור מרבץ מינרלים, מתקבל חתך של השכבות במקום הקידוח. לאחר ביצוע קידוחים נוספים בסביבה אפשר להעריך את מבנה השכבות הגאולוגי באותו אזור.
בדרך-כלל, נפט או גז מתגלים בסלעי משקע, כאשר הנוזל או הגז נתפס ב"מלכודת", בתחומה אין הוא יכול לצאת ובתוכה נוצר לחץ המאפשר למשאב לצאת אל פני הקרקע ללא השקעת אנרגיה באמצעות התקנת מתקן שאיבה. על-סמך חתכים שנעשו בעבר בסביבה, אפשר לקבוע היכן כדאי לבצע את הקידוחים הנוספים. את אלה ינסו לבצע בכיוונים נבחרים ועד לעומקים מוגדרים מראש לאור תוצאות קידוחי העבר. כך ניתן לאתר בסבירות רבה יותר – מים, נפט, גז או מינרל – במעמקי האדמה.
תולדות מדע הסטרטיגרפיה

את הבסיס התאורטי של הסטרטיגרפיה הניח ניקולאוס סטנו, שהציג את עקרון הסופרפוזיציה – לפיו שכבת סלע המונחת על-גבי שכבה אחרת היא צעירה ממנה.
ניתן להרחיב את העיקרון ולהחילו גם על תופעות גאולוגיות נוספות. לדוגמה, אם שבר חוצה שכבות של סלעי משקע, הרי הוא צעיר מהן. בשנת 1669 נקבע כי שרידי המאובנים שנשארו בשכבות השונות יהיו המנחים לגבי טיבה של השכבה.
ויליאם סמית, המכונה "אבי הגאולוגיה האנגלית", היה הראשון שניסה ליישם את עקרון הסופרפוזיציה בקנה-מידה רחב בסוף המאה ה-18. הוא הכין את המפה הגאולוגית הראשונה של אנגליה, ובה הצביע על התכונות המובהקות הקיימות בשכבות הסלע ועל החשיבות של המאובנים בייחוס מתאם בין הזמנים בהם נוצרו השכבות.
ראו גם

גאולוגיה - מונחים
אי התאמה
שכבה
לקריאה נוספת

עמנואל מזור, גיאולוגיה בפטיש ישראלי, תל אביב: האוניברסיטה הפתוחה, 1980, מסת"ב 965-06-0276-3
הערות שוליים

↑  stratigraphy, Online Etymology Dictionary
↑  תופעה זו קיימת ברמת הגולן, ולכן לעיתים המצפן מראה שם את הצפון בכיוון שגוי
↑  עיקרון זה אינו מתקיים תמיד. לעיתים מתחלפות שכבות מסיבות שונות, ואז השכבה הצעירה מופיעה מתחת לשכבה הוותיקה.
↑  עמנואל מזור, עמוד 194
| --- | --- |
בקרת זהויות :  NLI: 987007563085305171  GND: 4057956-6  LCCN: sh85054086  NKC: ph126131 
מאובנים הנמצאים בשכבות סלע
שכבות ניכרות בליבה שהוצאה בקידוח
מאובנים מנחים
סטיבן בארלו

| --- | --- |
 לידה:  13 ביוני 1779 רדינג, ארצות הברית 
 פטירה:  24 באוגוסט 1845 (בגיל 66) 
 מדינה:  ארצות הברית 
 השכלה:  קולג' ייל 
 מפלגה:  דמוקרטיה ג'קסונית, המפלגה הדמוקרטית 
 
סטיבן בארלו (באנגלית: Stephen Barlow;‏ 13 ביוני 1779 – 24 באוגוסט 1845) היה פוליטיקאי אמריקאי, שכיהן כחבר המפלגה הדמוקרטית בבית הנבחרים של ארצות הברית מטעם מחוז הקונגרס ה-18 של מדינת פנסילבניה. בארלו דגל בדמוקרטיה ג'קסונית (אנ').
ביוגרפיה

בארלו נולד בעיר רדינג שבקונטיקט בשנת 1779. הוא למד במכללת ייל שבאוניברסיטת ייל. בשנת 1816, עבר למדוויל שבפנסילבניה, שם למד משפטים, התקבל למשרד עורכי דין והחל לעבוד במדוויל.
בארלו נבחר לקונגרס העשרים של ארצות הברית מטעם המפלגה הדמוקרטית. בשנת 1828, בארלו לא נבחר לקונגרס ה-21. לאחר התפטרותו מהקונגרס, חזר לעבוד בתור עורך דין, ובין השנים 1829–1831, כיהן בבית הנבחרים של ארצות הברית. בארלו שימש בתור שופט במחוז קרופורד שבפנסילבניה, מינואר 1831, ועד מותו. בארלו נפטר בשנת 1845 בעיר מגוריו, ונקבר בבית הקברות בגרנדייל.
חיים אישיים

בארלו היה נשוי לאביגיל בארלו, ולהם היה 3 ילדים. הבכור, פרנסס, נפטר כשהיה בן שש, והבן השני נקרא על שמו, פרנסס. בתם השלישית של הזוג נקראה סופיה.
הערות שוליים

1 2 3  The Political Graveyard: Index to Politicians: Barlow, politicalgraveyard.com
1 2 3 4  Stephen Barlow (1779-1845) - Find A Grave..., www.findagrave.com (באנגלית)
ערך זה הוא קצרמרבנושא פוליטיקאים אמריקאים. אתם מוזמנים לתרום לוויקיפדיה ו.
| --- | --- |
בקרת זהויות :  US Congress: B000150
סם האוזר

| --- | --- |

האוזר בשנת 2024
 לידה:  8 בדצמבר 1997 (בן 26) גרין ביי, ויסקונסין, ארצות הברית
 עמדה:  סמול פורוורד
 גובה:  2.01 מטר
 מספר:  30
 מכללה:  אוניברסיטת מרקט אוניברסיטת וירג'יניה
 דראפט:  לא נבחר, 2021
 קבוצות כשחקן
 2021–:  בוסטון סלטיקס
 הישגים כשחקן
 זכייה באליפות ה-NBA‏ (2024)
סמואל דייוויד "סם" האוזר (באנגלית: Samuel David "Sam" Hauser; נולד ב-8 בדצמבר 1997) הוא כדורסלן אמריקאי המשחק בקבוצת בוסטון סלטיקס מליגת ה-NBA, בעמדת הסמול פורוורד.
קריירת מכללות

האוזר נולד בעיר גרין ביי שבוויסקונסין. בין השנים 2016–2019 למד באוניברסיטת מרקט אשר במילווקי, ולאורך התקופה העמיד ממוצעים של 12.7 נקודות, 6.0 ריבאונדים ו-2.2 אסיסטים למשחק. בשנת 2020 עבר ללמוד באוניברסיטת וירג'יניה, ובעונתו היחידה בקבוצת הכדורסל שלה – 2020/2021 – קלע 16.0 נקודות ואסף 6.8 ריבאונדים בממוצע למשחק.
קריירה ב-NBA > בוסטון סלטיקס

האוזר לא נבחר כלל בדראפט ה-NBA‏ 2021, אולם באוגוסט 2021 זכה לחוזה כפול בקבוצת בוסטון סלטיקס. בפברואר 2022 חתם על חוזה NBA סטנדרטי עם הסלטיקס עד לסיום עונת 2021/2022, בה העפילו לגמר ה-NBA. ביולי 2022 חתם על הארכת חוזה בבוסטון ל-3 עונות נוספות. ב-7 באפריל 2023 קלע שיא קריירה של 26 נקודות במשחק מול טורונטו ראפטורס, ויומיים לאחר מכן השווה את השיא במשחק מול אטלנטה הוקס. בעונתו השנייה בבוסטון שותף ב-80 משחקים בסך הכול, ורשם ממוצעים של 6.4 נקודות, 2.6 ריבאונדים ו-1.8 שלשות למשחק.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | בוסטון | 26 | 0 | 6.1 | 0.460 | 0.432 | 0.000 | 1.1 | 0.4 | 0.0 | 0.1 | 2.5 |
| 2022/2023 | בוסטון | 80 | 8 | 16.1 | 0.455 | 0.418 | 0.706 | 2.6 | 0.9 | 0.4 | 0.3 | 6.4 |
| קריירה |  | 106 | 8 | 13.7 | 0.455 | 0.420 | 0.706 | 2.2 | 0.8 | 0.3 | 0.2 | 5.4 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | בוסטון | 7 | 0 | 2.1 | 0.250 | 0.333 | 1.000 | 0.1 | 0.3 | 0.0 | 0.0 | 0.7 |
| 2022/2023 | בוסטון | 15 | 0 | 6.9 | 0.345 | 0.333 | 1.000 | 1.1 | 0.3 | 0.1 | 0.1 | 2.0 |
| קריירה |  | 22 | 0 | 5.4 | 0.333 | 0.333 | 1.000 | 0.8 | 0.3 | 0.0 | 0.1 | 1.6 |
סמל פוארטו ריקו

| --- | --- |

 פרטים
 המחזיק בסמל:  פוארטו ריקו 
 תאריך אימוץ:  1976 
 
שלט האצולה של פוארטו ריקו הוענק לראשונה על ידי פרננדו, המלך הקתולי בשנת 1511, והוא השלט הישן ביותר שעדיין בשימוש בעולם החדש. הוא אומץ מחדש באופן רשמי, על ידי ממשלת פוארטו ריקו בשנת 1976.

בשלט, הרקע הירוק מסמל את צמחיית האי. הטלה ("שה האלוהים" - אחד מכינויי ישו) והדגל, שניהם של יוחנן המטביל, בעוד הספר בעל שבעת החותמים, עליו יושב הטלה, מייצג את ספר ההתגלות, שבדרך כלל מיוחס ליוחנן כותב הבשורה. המסגרת מורכבת ממספר אלמנטים: טירות ואריות, המייצגים את שלטי האצולה של הממלכות הספרדיות קסטיליה ולאון, ושלט האצולה של ממלכת אראגון, כולל דגל המסמל את איחוד הממלכות למדינת ספרד. צלב ירושלים מייצג את הדת הקתולית. האות F והעול מייצגים את פרננדו השני, מלך אראגון, בעוד האות Y והחצים מייצגים את איזבלה הראשונה, מלכת קסטיליה, אשר העניקו את שלט האצילים המקורי. המימרה הלטינית "Joannes Est Nomem Ejus" (ציטוט מהוולגטה של הבשורה על-פי לוקס 1:63) פירושה "יוחנן הוא שמו", שכן סאן חואן, או סנט ג'ון, היה שמו המקורי של האי.
סמל

כל מדינות ארצות הברית מחזיקות חותם המשמש כסמלן הרשמי. קיים חותם לפוארטו ריקו, אך הוא הוחלף בשלט האצולה המסורתי כסמל הרשמי של המדינה.